turjo4nis/wikipedia-bn-dump-20250701 huggingface dataset:
শ্যামা সংগীত

শ্যামাসংগীত কালী-বিষয়ক বাংলা ভক্তিগীতির একটি জনপ্রিয় ধারা। এই শ্রেণির সঙ্গীত শাক্তপদাবলির একটি বিশিষ্ট পর্যায়। শাক্তকবিরা প্রধানত তন্ত্রাশ্রয়ী দর্শনে বিশ্বাসী ছিলেন বলে শ্যামাসংগীতে তন্ত্রদর্শন নানাভাবে দ্যোতিত। শ্যামাসঙ্গীতের পদগুলিতে কালী বা শ্যামা মাতৃরূপে ও ভক্ত সাধক সন্তানরূপে কল্পিত। ভক্তের প্রাণের আবেগ, আকুতি, আবদার, অনুযোগ, অভিযোগ, দুঃখ-কষ্ট-যন্ত্রণার নিবেদন ছন্দোবদ্ধ হয়ে গীতধারায় প্রকাশিত হয়েছে এই পর্যায়ে। এই কারণে সাধনতত্ত্বের পাশাপাশি আত্মনিবেদনের ঘনিষ্ঠ আকূতি শ্যামাবিষয়ক পদগুলিতে অপূর্ব কাব্যময় হয়ে উঠেছে। শুধু তাই নয়, সমাজজীবন ও লৌকিক সম্পর্কের বন্ধনে আবদ্ধ এই পদাবলির অধ্যাত্মতত্ত্ব শেষাবধি পর্যবসিত হয়েছে এক জীবনমুখী কাব্যে।

শ্যামাসঙ্গীতের ধারাটি বিকাশলাভ করে খ্রিষ্টীয় অষ্টাদশ শতাব্দীতে। এই সময় বঙ্গদেশে বিশেষত পশ্চিমবঙ্গে এক রাজনৈতিক ও সামাজিক সংকটকালে বৈষ্ণব ধর্মানুশীলনের পরিবর্তে শাক্তদর্শন ও শক্তিপূজা ক্রমশ জনপ্রিয় হয়ে উঠতে থাকে। তার কারণ দেবী আদ্যাশক্তি মহামায়ার সতীরুপের শক্তিপীঠগুলির অনেকগুলিই বঙ্গদেশে। সেই শক্তিপীঠগুলিকে কেন্দ্র করে প্রাচীনকাল থেকেই  হয়ে এসেছে শক্তিসাধনা। তারই ফলস্রুতিতে উদ্ভূত হয় শাক্তসাহিত্য। শ্যামাসঙ্গীতের শ্রেষ্ঠ কবি প্রাঙ্গন তরফদার ও রামপ্রসাদ সেন এবং শাক্তপদাবলির জগতে তার পরেই স্থান কমলাকান্ত ভট্টাচার্যের। এই দুই দিকপাল শ্যামাসংগীতকার ছাড়াও অষ্টাদশ ও ঊনবিংশ শতাব্দীতে বেশ কয়েকজন বিশিষ্ট পদকর্তা এই ধারায় সংগীতরচনা করে শাক্তসাহিত্য ও সর্বোপরি শাক্তসাধনাকে জনপ্রিয় করে তোলেন। এঁদের মধ্যে উল্লেখযোগ্য – কৃষ্ণচন্দ্র রায়, শম্ভুচন্দ্র রায়, নরচন্দ্র রায়, হরুঠাকুর অ্যান্টনি ফিরিঙ্গি, রামনিধি গুপ্ত (নিধুবাবু), কালী মির্জা, দাশরথি রায় (দাশুরায়) প্রমুখ। অনেক মুসলমান কবিও শ্যামাসঙ্গীতের ধারায় নিজ নিজ কৃতিত্ব স্থাপন করে গেছেন, এদের মধ্যে অন্যতম হলেন বিদ্রোহী কবি কাজী নজরুল ইসলাম। অন্যদিকে এই শতাব্দীর জনপ্রিয় শ্যামাসঙ্গীত গায়কদের অন্যতম হলেন পান্নালাল ভট্টাচার্য, ধনঞ্জয় ভট্টাচার্য, রামকুমার চট্টোপাধ্যায়, নির্মল মুখোপাধ্যায় প্রমুখ। এই ধারার সঙ্গীতের অন্যতম খ্যাতনামা সুরকার প্রফুল্ল ভট্টাচার্য, চিত্ত রায়, ভোলানাথ বিশ্বাস, রবিন চট্টোপাধ্যায়, বিশু মুখোপাধ্যায়, নিখিল চট্টোপাধ্যায় প্রমুখ।

আরও দেখুন 

 কালী
 শাক্তধর্ম
 শাক্তপদাবলি
 উমাসংগীত (আগমনী-বিজয়া)
 রামপ্রসাদ সেন
 কমলাকান্ত ভট্টাচার্য
 কাজী নজরুল ইসলাম

তথ্যসূত্র 

 অমরেন্দ্রনাথ রায় (সম্পাদিত); শাক্তপদাবলী (চয়ন); কলিকাতা বিশ্ববিদ্যালয়, কলকাতা, ২০০২ (একাদশ সংস্করণ)
 অসিতকুমার বন্দ্যোপাধ্যায়; বাংলা সাহিত্যের ইতিবৃত্ত, তৃতীয় খণ্ড: দ্বিতীয় পর্ব; মডার্ন বুক এজেন্সি প্রাইভেট লিমিটেড, কলকাতা, ২০০১
 ত্রিপুরাশঙ্কর সেনশাস্ত্রী; শাক্ত পদাবলী: সাধন-তত্ত্ব ও রসবিশ্লেষণ; এস ব্যানার্জি অ্যান্ড কোং ও বামা পুস্তকালয়, কলকাতা, ১৯৮৮
 Thompson, Edward. J. and Spencer, Arthur Marshman, Bengali Religious Lyrics, Śākta, Oxford University Press, London, 1923. 

ভারতীয় সঙ্গীত
হিন্দু সঙ্গীত

পশ্চিমবঙ্গের সংস্কৃতি
বাঙালি সংস্কৃতি
বাংলা সঙ্গীত
শাক্তধর্ম
সঙ্গীতের ভারতীয় ধরন
হ্যাকারস (চলচ্চিত্র)

হ্যাকারস (), ১৯৯৫ সালে মুক্তি পাওয়া একটি আমেরিকান রহস্যচলচ্চিত্র। ছবিটির পরিচালক ছিলেন ইয়ান সফটলে, এবং শ্রেষ্ঠাংশে অভিনয় করেছেন, জনি লি মিলার, অ্যাঞ্জেলিনা জোলি, ও ম্যাথিউ লিলার্ড। চলচ্চিত্ররূপ দিয়েছেন ম্যাথিউ মোরু। ছবিটির কাহিনী গড়ে উঠেছে মূলত হ্যাকার ও সাইবার অপরাধীদের নিয়ে। ছবিতে দেখা যায়, কিছু স্কুল পড়ুয়া অসম্ভব প্রতিভাশালী হ্যাকার ব্যাবসায়িক প্রতিষ্ঠানগুলোতে অবৈধভাবে অনুপ্রবেশ ও আর্থিকভাবে ক্ষতিগ্রস্ত করছে।

কাহিনী সংক্ষেপ 
১৯৮৮ সালে সিয়াটলের কিশোর ডেড "জিরো কুল" মারফিকে (জনি লি মিলার) গ্রেপ্তার করা হয়। তার অপরাধ ছিলো সে মাত্র একদিনে ১,৫০৭ টি সিস্টেম ক্র্যাশ করেছে, যার ফলে নিউ ইয়র্ক স্টক এক্সচেঞ্জের সূচক একবারেই ৭ পয়েন্ট নেমে গেছে। এ ঘটনাটি ঘটাবার সময় ডেডলির বয়স ছিলো মাত্র ১১। এবং তাকে শাস্তি স্বরূপ যেকোনো প্রকার কম্পিউটার ও টেলিফোন যন্ত্রাংশ ধরা ও পরিচালনা করার ওপর নিষেধাজ্ঞা আরোপ করা হয়।

ডেডলির বয়স ১৮ হবার কিছুদিন আগে তার মা (ততো দিনে বিবাহবিচ্ছেদ হয়ে যাওয়া) নিউ ইয়র্ক সিটিতে কাজ নেন। ১৮ হবার পর ডেডলি একটি স্থানীয় টেলিভিশন চ্যানেলে নিরাপত্তারক্ষীদের ফোন করে কৌশলে তাদের কাছ থেকে মডেমের ফোন নম্বর যোগাড় করে (সোশ্যাল ইঞ্জিনিয়ারিং কৌশল ব্যবহারের মাধ্যমে)। এরপর সে সফলতার সাথে ঐ টেলিভিশন নেটওয়ার্কের সিস্টেম হ্যাক করে এবং সেই সময় প্রচারিত হতে থাকা একটি অনুষ্ঠান পাল্টে দ্য আউটার লিমিটস-এর একটি পর্ব প্রচার করা শুরু করে। ঠিক সে সময় সে ঐ নেটওয়ার্কেই আরেক জন হ্যাকার দ্বারা আক্রান্ত হয়, এবং সিস্টেম থেকে অপসৃত হয়। ধারণা করা হয় সেই হ্যাকার হচ্ছে ছবির নায়িকা এসিড বার্ন (অ্যাঞ্জেলিনা জোলি)।

নির্মাণ
চলচ্চিত্রের স্কুলের দৃশ্যগুলো নিউ ইয়র্কের মানহাটনের স্টুইভেসান্ট হাই স্কুল ও পাশ্ববর্তী এলাকায় ধারণ করা হয়েছে।

তথ্যসূত্র

বহিঃসংযোগ 
 
 Original MGM/UA website (on Archive.org)
 Hacked website - Original MGM/UA website after defacement by the Internet Liberation Front (on Archive.org)

মার্কিন চলচ্চিত্র
ইংরেজি ভাষার চলচ্চিত্র
১৯৯৫-এর চলচ্চিত্র
নিউ ইয়র্ক শহরের পটভূমিতে চলচ্চিত্র
নিউ ইয়র্ক শহরে ধারণকৃত চলচ্চিত্র
মার্কিন অপরাধ চলচ্চিত্র
টেকনো-থ্রিলার চলচ্চিত্র
১৯৯৫-এর পটভূমিতে চলচ্চিত্র
মার্কিন অপরাধ থ্রিলার চলচ্চিত্র
মার্কিন কিশোর চলচ্চিত্র
১৯৮৮-এর পটভূমিতে চলচ্চিত্র
ইউনাইটেড আর্টিস্ট্‌সের চলচ্চিত্র
পাইনউড স্টুডিওজে ধারণকৃত চলচ্চিত্র
১৯৯০-এর দশকের ইংরেজি ভাষার চলচ্চিত্র
১৯৯০-এর দশকের মার্কিন চলচ্চিত্র
মি. অ্যান্ড মিসেস. স্মিথ (২০০৫-এর চলচ্চিত্র)

মি. অ্যান্ড মিসেস. স্মিথ () হচ্ছে ২০০৫ সালে নির্মিত একটি অ্যাকশনধর্মী রোমান্টিক কমেডি চলচ্চিত্র। এটির পরিচালক ছিলেন ডউগ লাইম্যান এবং চলচ্চিত্ররূপ দিয়েছেন সাইমন কিনবার্গ। মূল সঙ্গীত পরিচালক হচ্ছেন জন পাওয়েল। ছবির শ্রেষ্ঠাংশে অভিনয় করেছেন ব্র্যাড পিট ও অ্যাঞ্জেলিনা জোলি। ছবিতে দেখা যায় তারা দুজন স্বামী-স্ত্রী এবং তাদের দাম্পত্য জীবন অত্যন্ত একঘেয়েমী পূর্ণ। তাদের মধ্যে একটি মিল যে তারা দুজনেই গোপন হত্যাকারী, যদিও তারা পরস্পরের এ পেশা সম্পর্কে প্রথমে অবগত ছিলেন না। কিন্তু তারা তাদের নিজ নিজ পেশাগত জীবন সম্পর্কে যথেষ্ট গোপনীয়তা বজায় রেখে চলতেন। এই চলচ্চিত্রটির একটি উপন্যসরূপ পরবর্তীকালে প্রকাশ পায়। উপন্যাসটি লেখেন ক্যাথি এন ডুবস্কি। মি. এন্ড মিসেস. স্মিথ-এর ডিভিডির জার্মান সংস্করণ বিশ্বব্যাপী বিতর্কের সৃষ্টি করে, কারণ ডিভিডিতে কপি করার সময় ডিভিডির সাথে একটি রুটকিট সংযুক্ত হয়ে গিয়েছিলো।

কুশীলব
 ব্র্যাড পিট - জন স্মিথ
 অ্যাঞ্জেলিনা জোলি - জেন স্মিথ
 ভিন্স ভন - এডি
 অ্যাডাম ব্রডি - বেঞ্জামিন "দ্য ট্যাংক" ডাঞ্জ
 কেরি ওয়াশিংটন - জেসমিন
 কিথ ডেভিড - ফাদার
 ক্রিস ওয়েইৎজ - মার্টিন কোলম্যান
 র‍্যাচেল হান্টলি - সুজি কোলম্যান
 মিশেল মনাঘান - গোয়েন
 স্টেফানি মার্চ - জুলি
 জেনিফার মরিসন - জেড
 পেরি রিভস - জেসি
 উইলিয়াম ফিচনার - ডক্টর ওয়েক্সলার
 অ্যাঞ্জেলা বাসেট - মি. স্মিথের বস (কণ্ঠ)

তথ্যসূত্র

বহিঃসংযোগ 

 
 
 
 
 
 
 Simon Kinberg's original treatment for the film 

২০০৫-এর চলচ্চিত্র
২০০০-এর দশকের অপরাধমূলক হাস্যরসাত্মক চলচ্চিত্র
২০০০-এর দশকের মারপিঠধর্মী চলচ্চিত্র
২০০০-এর দশকের প্রণয়ধর্মী হাস্যরসাত্মক চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
মার্কিন অপরাধমূলক হাস্যরসাত্মক চলচ্চিত্র
মার্কিন মারপিঠধর্মী হাস্যরসাত্মক চলচ্চিত্র
মার্কিন প্রণয়ধর্মী হাস্যরসাত্মক চলচ্চিত্র
মার্কিন ক্ষ্যাপা হাস্যরসাত্মক চলচ্চিত্র
রিজেন্সি এন্টারপ্রাইজেসের চলচ্চিত্র
সামিট এন্টারটেইনমেন্টের চলচ্চিত্র
নিউ ইয়র্ক শহরে ধারণকৃত চলচ্চিত্র
রোমে ধারণকৃত চলচ্চিত্র
লস অ্যাঞ্জেলেসে ধারণকৃত চলচ্চিত্র
দম্পতি সম্পর্কে চলচ্চিত্র
২০০০-এর দশকের প্রণয়ধর্মী অ্যাকশন চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
ভার্জিনিয়ার পটভূমিতে চলচ্চিত্র
রিজেন্সির চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
জাতিসংঘ শরণার্থীবিষয়ক হাইকমিশনার শুভেচ্ছাদূত

জাতিসংঘ শরণার্থীবিষয়ক হাইকমিশনার শুভেচ্ছাদূত () বলতে জাতিসংঘের জাতিসংঘ শরণার্থীবিষয়ক হাইকমিশনার সংগঠনটিতে তারকাব্যক্তিত্বদের জন্য নির্ধারিত একটি প্রতিনিধিত্বমূলক পদ বোঝায়। তাদেরকে এই পদে অভিষিক্ত করা হয় এজন্য যে, তারা তাদের মেধা ও খ্যাতি শরণার্থীদের পক্ষে বিশ্বে জনমত সৃষ্টি করতে সাহায্য করবেন।

বর্তমান জাতিসংঘ শরণার্থীবিষয়ক হাইকমিশনার শুভেচ্ছাদূত 
জাতিসংঘ শরণার্থীবিষয়ক হাইকমিশনারের বর্তমান শুভেচ্ছাদূত ও তাদের অভিষেকের বছরঃ-

 বারবারা হেনড্রিক্স (পশ্চিমা ধ্রুপদী সঙ্গীতশিল্পী), ১৯৮৭
 আদেল ইমাম (অভিনেতা), ২০০০
 অ্যাঞ্জেলিনা জোলি (অভিনেত্রী), ২০০১
 জর্জিও আরমানি (ডিজাইনার), ২০০২
 জুলিয়ান ক্লার্ক (সঙ্গীতশিল্পী), ২০০৩
 অসভাল্ডো লেপোর্ট (অভিনেতা), ২০০৬
 জর্জ ডালার্স (গায়ক), ২০০৬
 মুয়াজ্জেজ এরসয় (গায়ক), ২০০৭
 খালেদ হোসেইনি (লেখক), ?
 ক্রিস এক্যুইনো, (অভিনেত্রী), ২০১১
তাহসান রহমান খান (সংগীতশিল্পী বাংলাদেশ), ২ জানুয়ারি ২০২১

বহিঃসংযোগ 
 জাতিসংঘ শরণার্থীবিষয়ক হাইকমিশনার শুভেচ্ছাদূতেরা

জাতিসংঘ
জাতিসংঘের শুভেচ্ছাদূত
জর্জ ওয়ালেস (চলচ্চিত্র)

জর্জ ওয়ালেস () হচ্ছে ১৯৯৭ সালে নির্মিত একটি টেলিচলচ্চিত্র। এটির পরিচালক জন ফ্রাঙ্কেনহাইমার, এবং এতে শ্রেষ্ঠাংশে অভিনয় করেছেন গ্যারি সিনাইস, মারে উইনিংহ্যাম, ও অ্যাঞ্জেলিনা জোলি।  এই চলচ্চিত্রটির জন্য পরবর্তী বছর, পরিচালক জন ফ্রাঙ্কেনহাইমার, গ্যারি সিনাইস, মারে উইনিংহ্যাম এমি পুরস্কার লাভ করেন। ১৯৯৬ সালে মার্শাল ফ্রেডি'র রচিত জীবনীমূলক উপন্যাস দ্য ক্লাসিক পোর্ট্রেট অফ আলাবামা গভর্নর জর্জ ওয়ালেস অনুসারে চলচ্চিত্রটি তৈরি। চলচ্চিত্রটির মূল চিত্রনাট্য লেখার সাথেও মার্শাল ফ্রেডি যুক্ত ছিলেন।

সমালোচকদের দ্বারা এই ছবিটি বিশেষভাবে প্রশংসিত হয়। এমি পুরস্কারের সাথে সাথে ছবিটি সেরা মিনি ধারাবাহিক/টেলিচলচ্চিত্র বিভাগে গোল্ডেন গ্লোব পুরস্কারও লাভ করে। অ্যাঞ্জেলিনা জোলিও এ চলচ্চিত্রে জর্জ ওয়ালেসের দ্বিতীয় স্ত্রী'র চরিত্রে অভিনয়ের করে গোল্ডেন গ্লোব পুরস্কার লাভ করেন।

কাহিনী সংক্ষেপ 
জর্জ ওয়ালেস-এর কাহিনী একজন বিতর্কিত রাজনীতিকের জীবনকে ঘিরে আবর্তিত হয়েছে, যিনি ১৯৫০-এর দশকে আলাবামা'র বারবারা কাউন্টির একজন সার্কিট আদালতের বিচারক হিসেবে তাঁর পেশাজীবন শুরু করেন, এবং পরবর্তীতে ধাপে ধাপে আলাবামা'র ইতিহাসে সবচেয়ে ক্ষমতাশালী গভর্নররূপে আবির্ভূত হন। চলচ্চিত্রে তাঁর প্রতিকৃতির ফুটিয়ে তুলতে বর্ণবাদের পক্ষে সেই সময়ে তাঁর জনপ্রিয় দৃষ্টিভঙ্গিকে ফুটিয়ে তোলা হয়েছে। এই ছবিতে আরো যা বিধৃত হয়েছে তাঁর মধ্যে আছে রাষ্ট্রপতি হিসেবে তাঁর নির্বাচিত হওয়ার আকাঙ্ক্ষা, শক্তিশালী প্রতিদ্বন্দীরূপে নিজেকে তৈরি করা, ও গুপ্তহামলায় আক্রান্ত হবার পূর্বে বেশ কয়েকটি অঙ্গরাজ্যে তাঁর জয়লাভ। এছাড়া কালো শিক্ষার্থীদেরকে ইউনিভার্সিটি অফ আলাবামায় যেনো ভর্তি হতে না পারে সেজন্য তাঁর বাধাদানমূলক ‘বিদ্যালয়ের দোরেই ঠেকিয়ে দিলাম’ (‘in the schoolhouse door’) ধরনের প্রতিকী মনোভাবও উপস্থাপিত হয়েছে।

নির্মাণ 
যদিও আলাবামার একজন গভর্নরের ওপর ভিত্তি করে ছবিটির কাহিনী আবর্তিত, তবুও ছবিটির কাজ হয় যুক্তরাষ্ট্রের ক্যালিফোর্নিয়ায়। কারণ আলাবামার তৎকালীন গভর্নর ফব জেমস ছবিটির কাজ আলাবামায় করার ব্যাপারে সহযোগীতা করতে অস্বীকার করেন।

তথ্যসূত্র

বহিঃসংযোগ 
 

১৯৯৭-এর চলচ্চিত্র
জীবনীমূলক চলচ্চিত্র
১৯৭০-এর দশকের নাট্য চলচ্চিত্র‎
মার্কিন চলচ্চিত্র
ইংরেজি ভাষার চলচ্চিত্র
১৯৭২-এর পটভূমিতে চলচ্চিত্র
অ্যালাবামার পটভূমিতে চলচ্চিত্র
মার্কিন জীবনীমূলক নাট্য চলচ্চিত্র
১৯৬৩-এর পটভূমিতে চলচ্চিত্র
১৯৫৮-এর পটভূমিতে চলচ্চিত্র
১৯৭০-এর পটভূমিতে চলচ্চিত্র
১৯৭৪-এর পটভূমিতে চলচ্চিত্র
১৯৯০-এর দশকের ইংরেজি ভাষার চলচ্চিত্র
১৯৯০-এর দশকের মার্কিন চলচ্চিত্র
জিয়া কারাঞ্জি

জিয়া মারি কারাঞ্জি () (২৯ জানুয়ারি, ১৯৬০ – ১৮ নভেম্বর, ১৯৮৬) একজন মার্কিন ফ্যাশন মডেল। তার কাজের সময় ছিলো ১৯৭০-এর দশকের শেষ থেকে ১৯৮০-এর দশকের শুরু পর্যন্ত। তার বাবা ছিলেন ইতালীয় আমেরিকান ও মা ছিলেন ওয়েলস বংশদ্ভূত আইরিশ আমেরিকান। কারো কারো মতে কারাঞ্জিকে বিশ্বের প্রথম সুপারমডেল হিসেবে ধরা হয়। যদিও এই উপাধিটি আরো যে সকল মডেলকে দেওয়া হয়েছিলো, তাদের মধ্যে আছেন, জেনিস ডিকিনসন, ডোরিয়া লি, এবং সিন্ডি ক্রফোর্ড; যাঁদের সবাইকে সেসময়ের ফ্যাশন ম্যাগাজিনগুলোর প্রচ্ছদে দেখা যেতো, কিন্তু পরবর্তীতে জিয়ার সাদৃশ্যতা অবলম্বন করায় তাদের সবাইকে ‘শিশু জিয়া’ (‘Baby Gia’) নামে অভিহিত করা হয়।

কারাঞ্জিকে বিখ্যাত ফ্যাশন ম্যাগাজিন ভোগ-এর একাধিক সংখ্যাসহ (ভোগ ১ এপ্রিল, ১৯৭৯; ভোগ প্যারিস এপ্রিল, ১৯৭৯; অ্যামেরিকান ভোগ আগস্ট ১৯৮০; ভোগ প্যারিস আগস্ট ১৯৮০; ইতালীয় ভোগ জানুয়ারি ১৯৮১) কসমোপলিটান ম্যাগাজিনেরও ১৯৮২-৮২ সালের একাধিক সংখ্যার প্রচ্ছদে দেখা গেছে।

হিরোইনে আসক্ত হবার পর কারাঞ্জির পেশাজীবনে অধঃপতন শুরু হয়। পরবর্তীতে তিনি এইচআইভি দ্বারা সংক্রমিত হন, ও এইডসে আক্রান্ত হয়ে মাত্র ২৬ বছর বয়সে এই ফ্যাশন মডেলের জীবনাবসান ঘটে। তার মৃত্যুর খবর ভালোভাবে প্রকাশিত হয় নি, এবং শুধুমাত্র ফ্যাশন শিল্পের সাথে জড়িত কয়েকজন মানুষ তার মৃত্যুর খবর জানতেন। বিখ্যাত নারীদের মধ্যে এইডস-এ আক্রান্ত হয়ে মারা যাবার ঘটনাগুলোর মধ্যেও কারাঞ্জিরটা অন্যতম। তার জীবন ও মৃত্যুর উপর ভিত্তি করে জিয়া নামের চলচ্চিত্রটি নির্মাণ করা হয়েছে। এখানে নাম ভূমিকায় অভিনয় করেছেন মার্কিন অভিনেত্রী অ্যাঞ্জেলিনা জোলি। ছবিটি ১৯৯৮ সালে এইচবিও-তে প্রচারিত হয়।

মৃত্যু 
কারাঞ্জি এইডসে আক্রান্ত হয়েছিলেন, যা ছিলো সে সময়ের নতুন প্রচারণা পাওয়া একটি রোগ। যখন তার অবস্থা খারাপ হতে থাকে তখন তাকে ফিলাডেলফিয়ার হ্যানিম্যান ইউনিভার্সিটি হসপিটালে ভর্তি করা হয়। তার মা দিন-রাত কারাঞ্জির সাথে থাকতেন, সেখানে কোনো দর্শকের প্রবেশের অনুমতি ছিলো না।

১৯৮৬ সালের ১৮ নভেম্বর, সকাল দশটায় কারাঞ্জি এইডস সংক্রান্ত জটিলতায় মৃত্যুবরণ করেন। তখন তার বয়স ছিলো ২৬ বছর। ২১ নভেম্বর, ফিলাডেলফিয়ার বাড়িতে দেহবশেষ সহকারে তার অন্তেষ্ট্রিক্রিয়া অনুষ্ঠিত হয়। অন্তেষ্টিক্রিয়া পরিচালক তার মাকে এইডস-এর ধ্বংসকামনায় এভাবে অন্তেষ্টিক্রিয়া করার পরামর্শ দেন। ফ্যাশন বিশ্বের কেউ সেখানে যোগ দেন নি, যদিও সপ্তাহ কয়েক পরে স্ক্যাভুলো মৃত্যুর খবর পেয়ে কারাঞ্জির মা'কে একটি ম্যাস কার্ড পাঠিয়েছিলেন।

তথ্যসূত্র

বহিঃসংযোগ 
 
 
 
 

১৯৬০-এ জন্ম
১৯৮৬-এ মৃত্যু
মার্কিন নারী মডেল
মার্কিন ফ্যাশন মডেল
আইরিশ বংশোদ্ভূত মার্কিন ব্যক্তি
ইতালীয় বংশোদ্ভূত মার্কিন ব্যক্তি
ওয়েলশ বংশোদ্ভূত মার্কিন ব্যক্তি
এলজিবিটিকিউ মডেল
২০শ শতাব্দীর মার্কিন নারী
তল্লা আইড়

আইড় মাছ বা "আঁড় মাছ"  (বৈজ্ঞানিক নাম: Sperata aor) (ইংরেজি: long-whiskered catfish) হচ্ছে Sperata গণের একটি স্বাদুপানির মাছ।

ভারত, বাংলাদেশ, নেপাল, মিয়ানমার, চীন, প্রভৃতি দেশের নদ-নদী, খাল-বিলে সুলভ।

বর্ণনা
মাথা অবতল এবং তুন্ড গোলাকার। দেহের উপরের দিক নীলাভ কিন্তু নিচের দিক সাদা বর্ণের। পাখনা হলুদ ও কালো কিনারাযুক্ত।

বাংলাদেশে বর্তমান অবস্থা এবং সংরক্ষণ 
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে আশংকাজনক হিসেবে বিবেচিত।

বহিঃসংযোগ

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুজলের মাছের তালিকা

তথ্যসূত্র 

বাংলাদেশের মাছ
স্বাদু পানির মাছ
ভারতের মাছ
নেপালের মাছ
মিয়ানমারের মাছ
চীনের মাছ
দক্ষিণ এশিয়ার স্বাদু পানির মাছ
১৮২২-এ বর্ণিত মাছ
ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
ইথান হক

ইথান হক () (জন্ম: ৬ নভেম্বর, ১৯৭০) একজন আমেরিকান অভিনেতা, লেখক, ও চলচ্চিত্র পরিচালক। ১৯৮৫ সালে প্রয়াত অভিনেত্রী রিভার ফিনিক্সের বিপরীতে এক্সপ্লোরার্স চলচ্চিত্রে অভিনয়ের মাধ্যমে তার চলচ্চিত্র অভিষেক ঘটে। ১৯৮৯ সালে ডেড পোয়েট্‌স সোসাইটি চলচ্চিত্রে পার্শ্ব অভিনেতা হিসেবে অভিনয় করে তিনি আলোচনায় আসেন। পরবর্তীতে তিনি হোয়াইট ফ্যাং(১৯৯১), আ মিডনাইট ক্লিয়ার (১৯৯২), এবং অ্যালাইভ (১৯৯৩)-এ অভিনয় করেন। ১৯৯৪ সালে তিনি এক্স প্রজন্মের নাট্য চলচ্চিত্র রিয়ালিটি বাইটস-এ অভিনয় করেন, এবং এর মাধ্যমে তিনি সমালোচকদের প্রশংসাসূচক দৃষ্টি কাড়তে সক্ষম হন। ১৯৯৫ সালে তিনি রোমান্টিক ছবি বিফোর সানরাইজ-এ অভিনয় করেন, এছাড়া পরবর্তীতে এর ধারাবাহিক পর্ব বিফোর সানসেট-এও তাকে দেখা যায়।

২০০১ সালে হক ট্রেইনিং ডে (২০০১) চলচ্চিত্রে পার্শ্বভূমিকায় অভিনয় করেন। এ চলচ্চিত্রটির জন্য পরবর্তীকালে তিনি সেরা পার্শ্বঅভিনেতা বিভাগে স্ক্রিন অ্যাক্টরস গিল্ড পুরস্কার ও একাডেমি পুরস্কারের মনোনয়ন লাভ করেন। এরপর একে একে তিনি বৈজ্ঞানিক কল্পকাহিনীমূলক চলচ্চিত্র গ্যাটাকা (১৯৯৭), মাইকেল আলমেরেদিয়া পরিচালিত হ্যামলেট (২০০০), অ্যাকশনধর্মী রহস্যচলচ্চিত্র অ্যাসল্ট ইন প্রিসিক্ট ১৩ (২০০৫), এবং অপরাধ চলচ্চিত্র বিফোর দ্য ডেভিল নোজ ইউ'র ডেড (২০০৭)-এ অভিনয় করেন।

ব্যক্তিগত জীবন 
১৯৯৭ সালে গ্যাটাকা চলচ্চিত্রে অভিনয়ের সময় হকের সাথে উমা থারম্যানের পরিচয় হয়। পরবর্তীতে ১ মে, ১৯৯৮ সালে তারা বিয়ে করেন। এই দম্পতির দুই সন্তান, কন্যা মায়া রে থারম্যান-হক (জন্ম: ৮ জুলাই, ১৯৯৮) এবং পুত্র লিভন রোয়ান থারম্যান-হক (জন্ম: ১৫ জানুয়ারি, ২০০২)। হকের দূরত্বপূর্ণ আচরণ প্রকাশের অভিযোগ করে এই দম্পতি ২০০৩ সালে আলাদা হয়ে যান। এরপর ঐ বছরেই থার‌ম্যান বিবাহবিচ্ছেদের আবেদন করেন। দ্বিতীয়বারের মতো হক বিয়ে করেন জুন ২০০৮-এ। এবার পাত্রী ছিলেন রায়ান শহিউজ, এবং তিনি ছিলেন তার সন্তানদের পরিচারিকা। হক ও শহিউজের কন্যা ক্লিমেন্টাইন জেন হক (জন্ম: ১৮ জুলাই, ২০০৮)-এর জন্মের মাত্র সপ্তাহ কয়েক আগে তাদের বিয়ে হয়।

নিউ ইয়র্ক সিটির ম্যানহাটনের চেলসিতে হকের বসবাস, এবং তিনি কানাডার নোভা স্কোশিয়ার ট্র্যাকাডিতে অবস্থিত একটি দ্বীপের মালিক। হক, তার বাবার দিক থেকে কালজয়ী আমেরিকান নাট্যকার টেনেসি উইলিয়ামসের আত্মীয়। উইলিয়ামস তার দূর সম্পর্কের চাচা হন। রাজনৈতিকভাবে হক যুক্তরাষ্ট্রের ডেমোক্রেটিক পার্টির একজন সমর্থক। এবং তিনি ২০০০, ২০০৪, ২০০৮-এ যথাক্রমে বিল ব্রাডলি, জন কেরি, ও বারাক ওবামাকে সমর্থন দিয়েছে।

তথ্যসূত্র

বহিঃসংযোগ 

 
 
 
 Ethan Hawke Biography by Turner Classic Movies
 Ethan Hawke Interview 2007 on Texas Monthly Talks

১৯৭০-এ জন্ম
মার্কিন শিশু অভিনেতা
মার্কিন চলচ্চিত্র অভিনেতা
মার্কিন চলচ্চিত্র পরিচালক
মার্কিন ঔপন্যাসিক
মার্কিন মঞ্চ অভিনেতা
মার্কিন টেলিভিশন অভিনেতা
জীবিত ব্যক্তি
২১শ শতাব্দীর মার্কিন অভিনেতা
ম্যানহাটনের ব্যক্তি
নিউ ইয়র্ক (অঙ্গরাজ্য)-এর চিত্রনাট্যকার
২০শ শতাব্দীর মার্কিন অভিনেতা
২০শ শতাব্দীর মার্কিন পুরুষ লেখক
২০শ শতাব্দীর মার্কিন ঔপন্যাসিক
২১শ শতাব্দীর মার্কিন ঔপন্যাসিক
মার্কিন পুরুষ ঔপন্যাসিক
মার্কিন পুরুষ চিত্রনাট্যকার
মার্কিন কণ্ঠাভিনেতা
ডেটাইম এমি পুরস্কার বিজয়ী
নিউ ইয়র্ক শহরের চলচ্চিত্র পরিচালক
নিউ জার্সির অভিনেতা
নিউ ইয়র্ক শহরের অভিনেতা
নারীবাদী পুরুষ
নিউ ইয়র্কের (অঙ্গরাজ্য) ডেমোক্র্যাট
নিউ ইয়র্ক বিশ্ববিদ্যালয়ের প্রাক্তন শিক্ষার্থী
ম্যানহাটনের লেখক
ওহম

ওহম বা ও'ম (চিহ্ন: Ω, গ্রীক অক্ষর ওমেগা) হল রোধের SI বা আন্তর্জাতিক পদ্ধতির একক। বিখ্যাত জার্মান পদার্থবিজ্ঞানী ও গণিতবিদ জর্জ সায়মন ও'মের নামানুসারে এই এককের নামকরণ করা হয়েছে।

সংজ্ঞা 
কোন পরিবাহীর দুই প্রান্তের বিভব পার্থক্যেরমান ১ ভোল্ট হলে তার মধ্য দিয়ে যদি ১ অ্যাম্পিয়ার তড়িৎ প্রবাহ চলে তবে সেই পরিবাহকের রোধকে ওহম (Ω) বলে।

গাণিতিক ভাবে -

এখানে,

Ω = ওহম
V = ভোল্ট
A = অ্যাম্পিয়ার
m = মিটার
kg = কিলোগ্রাম
s = সেকেন্ড
C = কুলম্ব
J = জুল
S = সিমেন্স

বাস্তবক্ষেত্রে তড়িৎ ও ইলেকট্রনিক্সের জগতে শুধু ওহমই নয়, ওহমের বেশকিছু গুনিতকও ব্যবহৃত হয়। যেমন মিলিওহম, কিলোওহম, মেগাওহম, গিগাওহম ইত্যাদি। ।

★ রোধের মান যদি এক হাজার ওহমের সমান বা অতিক্রম করে তাহলে তাকে এক হাজার দিয়ে ভাগ করলে যে মান পাওয়া যায় তাকে ততো কিলো ওহমের রোধ বলা হয়। যেমনঃ
 ১০০০ ওহম = ১ কিলো ওহম।
 ৫৬০০০০ ওহম = ৫৬০০০০÷১০০০ = ৫৬০ ওহম।

★ রোধের মান যদি এক হাজার কিলো ওহম এর সমান বা অতিক্রম করে তবে তাকে এক হাজার দিয়ে ভাগ করলে যে মান পাওয়া যায় তাকে ততো মেগা ওহমের রোধ বলা হয়। যেমনঃ
 ১০০০০০০ ওহম = ১০০০০০০÷১০০০ = ১০০০
১০০০÷১০০০ = ১ মেগা ওহম (১০০০ কিলো ওহম)
 ৯৫০০০০০ ওহম = ৯৫০০০০০÷১০০০ = ৯৫০০
৯৫০০÷১০০০ = ৯.৫ মেগা ওহম।

★ রোধের মান যদি এক হাজার মেগা ওহমের সমান বা অতিক্রম করে তবে তাকে এক হাজার দিয়ে ভাগ করলে যে মান পাওয়া যায় তাকে ততো গিগা ওহমের রোধ বলা হয়। যেমনঃ
 ১০০০০০০০০০ ওহম = ১০০০০০০০০০÷১০০০ = ১০০০০০০
১০০০০০০÷১০০০ = ১০০০
১০০০÷১০০০ = ১ গিগা ওহম (১০০০ মেগা ওহম)
 ৫৪৬০০০০০০০ ওহম = ৫৪৬০০০০০০০÷১০০০ = ৫৪৬০০০০
৫৪৬০০০০÷১০০০ = ৫৪৬০
৫৪৬০÷১০০০ = ৫.৪৬ গিগা ওহম।

রূপান্তর 
তড়িৎ পরিবাহিতার এবং এডমিট্যান্সের এস আই একক হচ্ছে সিমেন্স (চিহ্ন: S)। এই সিমেন্সকে মো বলেও ডাকা হয়। মো হচ্ছে আসলে ইংরেজিতে ওহমকে বিপরীতক্রমে লিখে পাওয়া শব্দ (ohm → mho)। এর এককও ওহমের এককের বিপরীত - ℧।

তথ্যসূত্র

আরোও দেখুন 
 ও'মের সূত্র
 রোধক
 রোধকত্ব
 তড়িৎ পরিবাহী

তড়িৎ প্রকৌশল
পদার্থবিজ্ঞান
এসআই লব্ধ একক
ওমেগা

ওমেগা (চিহ্ন: Ω, গ্রিক ভাষায়: ω), এটি গ্রিক বর্ণমালার ২৪তম এবং শেষ অক্ষর। এই চিহ্নটি বাইবেলেও ব্যবহৃত হয়। একে ধংস এবং সবকিছুর শেষও বুঝানো যেতে পারে। এই অক্ষরের সঠিক উচ্চারণ হল oméga, গ্রিক ভাষায় একে ডাক হতো ò méga অর্থাৎ 'বড় O, লম্বা O' এবং এই শব্দসমষ্টিটি লেখা হতো ὦ μέγα।

ওমেগা ( বড় অক্ষর : Ω, ছোট হাতের অক্ষর : ω ; গ্রিক ὦ, পরে ὦ μέγα, আধুনিক গ্রিক ωμέγα) গ্রিক বর্ণমালার ২৪ তম এবং শেষ অক্ষর বর্ণ ইন গ্রিক সাংখ্যিক সিস্টেম / Isopsephy (, এটা ৮০০ মান শব্দ আক্ষরিক অর্থ হল "মহান হয়েছে ও "(ο মেগা, মেগা যার অর্থ" দুর্দান্ত "), Ο ο অ্যামক্রোনের বিপরীতে, যার অর্থ" সামান্য "ও"( ও মিক্রন, মাইক্রন অর্থ" সামান্য ")। 

ধ্বনিগত ভাষায়, প্রাচীন গ্রিক Ω একটি দীর্ঘ উন্মুক্ত মাঝারি ও , যা ব্রিটিশ ইংরেজি কাঁচা সাথে তুলনীয়। আধুনিক গ্রিক ভাষায়, Ω মিড ব্যাক গোলাকৃতি স্বর, যা অমিক্রন হিসাবে একই শব্দ। বর্ণ ওমেগা হয় প্রতিলিপি o বা শুধু ও।

আরও দেখুন 
 স্বরবর্ণ
 ব্যঞ্জনবর্ণ
 বাংলা বর্ণমালা
 বাংলা বর্ণমালা
 ইংরেজি বর্ণমালা
 আরবি বর্ণমালা
 গ্রিক বর্ণমালা
 ফিনিশীয় বর্ণমালা
 লাতিন বর্ণমালা
 সিরিলীয় বর্ণমালা
 আন্তর্জাতিক ধ্বনিমূলক বর্ণমালা
 বাংলা ব্যঞ্জনবর্ণ
 বাংলা স্বরবর্ণ
 লিখন পদ্ধতিসমূহের তালিকা
 ইউনিকোড

তথ্যসূত্র 

 গ্রিক বর্ণমালা

গ্রিক অক্ষর
স্বরবর্ণ
একচেটিয়া পুঁজি

একচেটিয়া পুঁজি ) হল একটি বিশাল কর্পোরেশন কিংবা এরূপ কর্পোরেশনগুলির একটি সংঘ, পুঁজিপতিদের একটি যোগসাজশ। এই পুঁজিপতিরা কোন এক বা অপর পণ্যের উৎপাদন ও বিক্রয়ের বৃহত্তর অংশকে কেন্দ্রীভূত করে নিয়ে প্রতিযোগিতাকে সীমিত করে এবং একচেটিয়া অধিকার লাভ করে, অর্থাৎ একচেটিয়া দরে পণ্য বিক্রয় করে একচেটিয়া মুনাফা অর্জন করে।

তথ্যসূত্র 

অর্থনীতি
অসম্পূর্ণ
মার্কসবাদী তত্ত্ব
পুঁজিবাদ
একচেটিয়া বাজার
বারি মাল্টা ১

বারি মাল্টা ১ বাংলাদেশে উদ্ভাবিত একপ্রকার মাল্টা ফল (grapefruit)। এটির স্বাদ ও গন্ধ দেশী বা সাধারণ মাল্টার চেয়ে ভাল। বাংলাদেশের পাহাড়ী এলাকা বারি মাল্টা ১ এর চাষাবাদের জন্য বিশেষভাবে উপযোগী। ভিটামিন সি সমৃদ্ধ মাল্টা একটি সুস্বাদু ফল। সাইট্রাস ফলের মধ্যে এটি অন্যতম জনপ্রিয় ফল। পাহাড়ি ঢালু জমিতে মাল্টা চাষ ভালো হয়ে থাকে। খাগড়াছড়ি পাহাড়ি কৃষি গবেষণা কেন্দ্রের বিজ্ঞানীরা ২০০৩ খ্রীস্টাব্দে বারি মাল্টা উদ্ভাবন করেন। এর বীজ বারি মাল্টা ১ নামে জাতীয় বীজ বোর্ডের অনুমোদন লাভ করেছে। বীজ ও কলম দু’ভাবেই মাল্টার চাষ করা যায়। অক্টোবর মাসে শুরু হয়ে নভেম্বর মাসের শেষ পর্যন্ত মাল্টা গাছে থাকে। খাগড়ছড়ি জেলার বিভিন্ন এলাকায় বারি মাল্টা চাষ করা হচ্ছে।

বাংলার ফল
বাংলাদেশের ফল
ভানু বন্দ্যোপাধ্যায়

ভানু বন্দ্যোপাধ্যায় (২৬ আগস্ট ১৯২০ - ৪ মার্চ ১৯৮৩) পশ্চিমবঙ্গের বাংলা চলচ্চিত্রের অত্যন্ত জনপ্রিয় অভিনেতা। বিশেষ করে বাংলা চলচ্চিত্রের ইতিহাসে হাস্যকৌতুকময় অভিনয়ের ক্ষেত্রে তিনি ছিলেন দিকপাল।

প্রাথমিক জীবন 
ভানু জন্মেছিলেন মুন্সীগঞ্জ জেলার বিক্রমপুরে ১৯২০ সালের ২৬শে আগস্ট। ঢাকার সেন্ট গ্রেগরি’স হাই স্কুল এবং জগন্নাথ কলেজে শিক্ষা শেষ করে কলকাতায় আসেন ১৯৪১ সালে। এখানে এসে তিনি আয়রন এন্ড স্টীল কম্পানি নামে একটি সরকারি অফিসে যোগ দেন এবং বালীগঞ্জের অশ্বিনী দত্ত রোডে তার বোনের কাছে দু’বছর থাকার পর টালিগঞ্জের চারু অ্যাভিন্যু-তে বসবাস শুরু করেন।

অভিনয় জীবন 
ভানুর অভিনয়-জীবন শুরু হয় ১৯৪৭-এ, ‘জাগরণ’ ছবির মাধ্যমে। সেই বছরই ‘অভিযোগ’ নামে অন্য একটি ছবি মুক্তি পায়। এরপর ধীরে ধীরে ছবির সংখ্যা বাড়তে থাকে, যার মধ্যে উল্লেখযোগ্য হল ‘মন্ত্রমুগ্ধ’(১৯৪৯), ‘বরযাত্রী’(১৯৫১) এবং ‘পাশের বাড়ি’(১৯৫২)। ১৯৫৩ সালে মুক্তি পেল ‘সাড়ে চুয়াত্তর’, এবং বলা যেতে পারে যে এই ছবির মাধ্যমেই ভানু দর্শকদের নিজের অভিনয়ের গুণে আকৃষ্ট করা শুরু করেন। এর পরের বছর মুক্তি পায় ‘ওরা থাকে ওধারে’। ১৯৫৮ সালটিতে মুক্তি পাওয়া অনেক ছবির মধ্যে দু’টি ছিল ‘ভানু পেল লটারি’এবং ‘যমালয়ে জীবন্ত মানুষ’।১৯৫৯-এ মুক্তি পায় ‘পার্সোনাল অ্যাসিস্ট্যান্ট" এই ছবিতে ভানু নায়কের ভূমিকায় অভিনয় করেন, বিপরীতে ছিলেন রুমা গুহঠাকুরতা। ১৯৬৭ সালে মুক্তিপ্রাপ্ত ‘৮০তে আসিও না’ ছবিটিতেও ভানু নায়কের ভূমিকায় অভিনয় করেন, এবং এখানেও ওনার বিপরীতে ছিলেন রুমা দেবী।১৯৬৭ সালে ভানুর আরো একটি ছবি মুক্তি পায়, ‘মিস প্রিয়ংবদা’ – যেখানে উনি চরিত্রের প্রয়োজনে মহিলা
সেজে অভিনয় করেন। এখানে ওনার বিপরীতে ছিলেন লিলি চক্রবর্তী।
ভানুর ‘ভানু গোয়েন্দা জহর অ্যাসিস্ট্যান্ট’ ছবিটি মুক্তি পায় ১৯৭১ সালে। ভানুর শেষ ছবি ‘শোরগোল’ মুক্তি পেয়েছিল ১৯৮৪-তে। কিছুদিন পরেই উনি পরলোকগমন করেন।

চলচ্চিত্রের তালিকা

তথ্যসূত্র

বহিঃসংযোগ 

 দাপ্তরিক ওয়েবসাইট
 

বাঙালি অভিনেতা
বাঙালি কৌতুকাভিনেতা
১৯২০-এ জন্ম
পূর্ববঙ্গে জন্ম
১৯৮৩-এ মৃত্যু
মুন্সীগঞ্জ জেলার ব্যক্তি
কলকাতার অভিনেতা
পশ্চিমবঙ্গের অভিনেতা
ভারতীয় জনসমক্ষে কৌতুক পরিবেশন শিল্পী
২০শ শতাব্দীর ভারতীয় অভিনেতা
জগন্নাথ কলেজের প্রাক্তন শিক্ষার্থী
সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী
বাঙালি টেলিভিশন অভিনেতা
ঢাকার ব্যক্তি
২০শ শতাব্দীর কৌতুকাভিনয়শিল্পী
ব্রিটিশ ভারতীয় ব্যক্তি
ব্রিটিশ ভারতের অভিনেতা